als_Latn dik_Latn sag_Latn
Ndërkaq, ndaj vendimit për vendosjen e Kryqit në Komunën e Butelit ka pasuar reagim edhe nga Bashkësia Fetare Islame. Në reagimin e tyre me shkrim, ata e kanë quajtur këtë vendim si një provokim të radhës i cili po i shqetëson tej mase besimtarët muslimanë si dhe prekë thellë në raportet ndërfetare në këto kohë të një paqartësie politike që ka kapluar vendin.
“Me qëllim që të mënjanojmë tensionimet e krijuara pa nevojë nga ky provokim i dikujt që nuk e dëshiron të mirën e këtij vendi e që simbolet fetare po i keqpërdorë për të destabilizuar marrëdhëniet ndërfetare e ndërnacionale, po apelojmë që urgjentisht të shfuqizohet vendimi për vendosjen e kryqit në lagjen Butel. Po përkujtojmë se në komunën Butel, gati gjysma e banorëve i takojnë besimit Islam kurse përbërja nacionale e tyre është e shumëllojshme”, thuhet mes tjerash në komunikatë.
Nga BFI kanë bërë thirrje deri te Qeveria e RM, organet komunale të Butelit dhe të qytetit të Shkupit, te partitë politike si dhe korit diplomatik në vend që të bëjnë përpjekje maksimale për të parandaluar eskalimin e pakënaqësisë që, sipas tyre, ka përfshirë besimtarët muslimanë të vendit. /SHENJA/
als_Latn als_Latn als_Latn